Twee sterf in skietery by sakeperseel | Maroela Media
'n Vermeende gewapende rower is Woensdagaand noodlottig gewond tydens 'n skietery by 'n sakeperseel in Durban-Sentraal.
Die verdagte en sy makkers het glo 'n persoon in 'n sakeonderneming in Adrainweg naby die Moses Mabhida-stadion omstreeks 18:00 van kontant en 'n beursie beroof, sê kol. Thembeka Mbele, KwaZulu-Natalse polisiewoordvoerder.
Terwyl die verdagte op die vlug geslaan het, het nog 'n werknemer, blykbaar 'n veiligheidswag, hom gekonfronteer. Die verdagte het skote op die werknemer afgevuur, wat teruggeskiet en die vermeende rower noodlottig gewond het, sê Mbele.
'n Ongelisensieerde vuurwapen met drie patrone is langs die oorledene gekry.
Die werknemer het tydens die oor-en-weer-skietery skietwonde opgedoen, sê Mbele. "Later het dit aan die lig gekom dat 'n dwaalkoeël 'n passasier in 'n stilstaande taxi in die kop getref het. Dié persoon is op slag dood."
Die gesteelde kontant en beursie is teruggekry, maar die ander rowers het hulle in 'n onbekende rigting uit die voete gemaak.
Mbele sê Durban-Sentraal se polisie ondersoek sake van sakeroof, moord, poging tot moord en die besit van 'n ongelisensieerde vuurwapen en ammunisie.
Durban gewapende roof
Pa rasend ná seun verdwyn
Nooit sien ek Anc president klim op TV en praat met ons volk oor misdaad en die wreedheid daarvan nie. Watse pa is jy van ons land. Of kry jy lekker dat 'n onskuldige persoon in taxi in die kop geskiet is.